Iruñeko Elizbarrutiko Museoa

Iruñeko Elizbarrutiko Museoa Nafarroako Iruñea hiriburuan dagoen museo bat da. Iruñeko Alde Zaharran dago, Iruñeko katedralaren multzoan eta Santa Maria Erreala plazara begira.

Museo honetan katedralaren eraikin multzoa ikusgai egoteaz gain, erlijioa eta elizkizunetan erabili ohi diren elementu, bitxi eta piezak ikusgai daude.

 Ondasun nabarmenak 
Irudi, margilan eta objektu nabarmentzekoak daude museoan. 

Erretaulen artean nabarmentzen dira Navas de Tolosako erretaula flandestarra, eta beste erretaula batetik gorde den partea, Jesusen Epifaniaren eta Aurkezpenaren taula, 16. mendekoa, eta beste taula margotu bat ere, zaharragoa (14. mende hasierakia), Gurutziltzaketaren taula.

Erlikia-ontzien artean, nabarmen eta aberatsak, eta Nafarroako Erresumaren historiari lotuak aipagarriak dira Lignum crucisa, Emanuel II.a Paleologo Bizantzioko enperadorearen oparia Karlos III.a Nafarroako erregeaentzat; eta Hilobi Santuaren erlikia-ontzia, Luis IX.a Frantziakoak opari emana Tibalt II.a Nafarroako erregeari. Urregintzako lan bikain horiez gain, beste bat berriagoa da Gaintzako ekisaindua.

Eskulturetan nabarmentzen dira Nafarroa Garaiko hainbat elizetatik eramandako irudiak, bereziki Andra Mariarenak, asko sedes sapientiae formakoak. Horien artean Erremediotako Ama Birjina jatorriz gipuzkoarra da, bitxia alabastroz egina izanik argiarekin ematen duen efektuagatik. Aipagarriak dira halaber Santa Katalina bat (Beroizkoa), eta Urzainkiko Kalbarioa.

 Iruditegia 

 Erreferentziak 

 Kanpo estekak 

Kategoria:Iruñeko Elizbarrutiko Museoa